പി.യു. തോമസ്

ആതുര ശുശ്രൂഷാരംഗത്ത് പ്രവർത്തിക്കുന്ന ഒരു ജീവകാരുണ്യപ്രവർത്തകനാണ് പി.യു. തോമസ്.

അതിരമ്പുഴ പാക്കത്തുകുന്നേൽ ഉലഹന്നാൻ അന്നമ്മ ദമ്പതികളുടെ അഞ്ചുമക്കളിൽ മൂത്ത മകനായി പി.യു.തോമസ് ജനിച്ചു. 1991-ൽ നവജീവൻ എന്ന പേരിൽ കോട്ടയം പനമ്പാലത്ത് ഒരു ട്രസ്റ്റിനു തുടക്കം കുറിച്ചു. 44 മനോരോഗികളുമായി 5 വർഷക്കാലം വാടകക്കെട്ടിടത്തിലാണ് ട്രസ്റ്റ് പ്രവർത്തിച്ചത്. 1969-ൽ മെഡിക്കൽ കോളേജ് ആശുപത്രിയിൽ താല്ക്കാലിക ജോലി ലഭിച്ചു. 1980-ൽ ഈ ജോലി സ്ഥിരപ്പെട്ടു. 2004-ൽ ജോലിയിൽനിന്ന് വിരമിച്ചുവെങ്കിലും സർക്കാർ ഒരു വർഷംകൂടി സർവ്വീസ് നീട്ടിക്കൊടുത്തു. കോട്ടയം മെഡിക്കൽ കോളേജ്. കുട്ടികളുടെ ആശുപത്രി, ജില്ലാ ആശുപത്രി തുടങ്ങി മൂന്ന് ആശുപത്രികളിലായി ദിവസവും അയ്യായിരത്തിലേറെ രോഗികൾക്കും അവരുടെ കൂട്ടിരിപ്പുകാർക്കും പൊതുജന സഹകരണത്തോടെ സൗജന്യ ഭക്ഷണവിതരണം നടത്തുന്നു.

പൊതിച്ചോറ് എന്ന പേരിൽ ഇദ്ദേഹത്തിന്റെ ആത്മകഥ പുറത്തിറങ്ങിയിട്ടുണ്ട്. “ഒരു നല്ല കോട്ടയംകാരൻ” എന്ന പേരിൽ തോമസിന്റെ ജീവിതത്തെ ആസ്പദമാക്കി ചലച്ചിത്രം നിർമ്മിച്ചിട്ടുണ്ട്. മികച്ച ജീവചരിത്ര സിനിമയ്ക്കുള്ള 2019-ലെ ഫിലിം ക്രിട്ടിക്സ് അവാർഡ് ഈ ചിത്രത്തിനു ലഭിച്ചിട്ടുണ്ട്.

കുടുംബം
ഭാര്യ സിസിലി, മക്കൾ സോണിയ, സോബി, സോജി, സോമിന

പുരസ്കാരങ്ങൾ
167-ലധികം അവാർഡുകളും പ്രശംസാപത്രങ്ങളും ലഭിച്ചു. ജീവകാരുണ്യ പ്രവർത്തനങ്ങൾക്ക് മാർപ്പാപ്പ നല്കുന്ന ഉന്നത ബഹുമതിയായ ബെനിമെറുതി എന്ന പുരസ്കാരം ലഭിച്ചു.

അവലംബം

വർഗ്ഗം:ജീവകാരുണ്യപ്രവർത്തകർ